Vplyvy na podnikateľské prostredie

Vplyvy na podnikateľské prostredie	

3.1. Ktoré podnikateľské subjekty budú predkladaným návrhom ovplyvnené?
	Návrh na uzatvorenie Dohody o Vyšehradskom patentovom inštitúte bude mať pozitívny vplyv najmä na tie slovenské podnikateľské subjekty, ktoré sú inovačne aktívne a majú záujem 
o patentovú ochranu na území Slovenskej republiky, ale aj v zahraničí.  	

3.2. Aký je predpokladaný charakter a rozsah nákladov a prínosov?
	Jedným z očakávaných prínosov vytvorenia Vyšehradského patentového inštitútu je čiastočné zníženie nákladov prihlasovateľov zo stredoeurópskeho regiónu (vrátane Slovenskej republiky) na podanie medzinárodnej prihlášky. To by s najväčšou pravdepodobnosťou pozitívne ovplyvnilo patentovú aktivitu, a tým aj konkurencieschopnosť podnikateľských subjektov z tohto regiónu na svetových trhoch.
Výhoda znížených nákladov súvisiacich s podaním medzinárodnej prihlášky by sa týkala väčšiny slovenských prihlasovateľov (cca. 85 %), ktorí pri ochrane svojich inovatívnych riešení v zahraničí využívajú systém upravený Zmluvou o patentovej spolupráci.
Ďalšou výhodou vytvorenia Vyšehradského patentového inštitútu by bolo odbúranie jazykovej bariéry pri neformálnej komunikácii prihlasovateľa s medzinárodnou autoritou. Kým Európsky patentový úrad (EPO) má tri úradné jazyky – angličtinu, francúzštinu a nemčinu, neformálna komunikácia slovenských prihlasovateľov PCT prihlášok s medzinárodnou autoritou by mohla prebiehať v slovenskom jazyku.	

3.3. Aká je predpokladaná výška administratívnych nákladov, ktoré podniky vynaložia v súvislosti s implementáciou návrhu?
	Predpokladá sa zníženie nákladov na strane podnikov o 750 eur (namiesto 1875 eur len 1125 eur) v súvislosti s podaním medzinárodnej prihlášky.	

3.4. Aké sú dôsledky pripravovaného návrhu pre fungovanie podnikateľských subjektov na slovenskom trhu (ako sa zmenia operácie na trhu)?
	Pripravovaný návrh nemá priame dôsledky na operácie na trhu.	

3.5. Aké sú predpokladané spoločensko-
-ekonomické dôsledky pripravovaných regulácií?
	Predpokladá sa všeobecný rozvoj inovačného potenciálu slovenských podnikateľských subjektov a tiež zvýšený transfer technológií z výskumu, vývoja a inovácií (R&D&I) do praxe, ktorého základnou podmienkou je prístupná a efektívna ochrana duševného vlastníctva.